da en da de da en en en da hu da nl da de nb hbs_lat en nl id da nl da de nb hbs_lat en nl en da de da en en en da hu en de da sv en fr en da de da da da da da da da en da de da fr en tr en da en en nb tl en fr en pl en da da da da da en en da de nl da en da nl da da da de en da de
Visuel identitet – Grønbech & Churchill – Creative Circle
Se kategorier og indsend arbejde til CCA23
Visuel identitet – Grønbech & Churchill
Grønbech & Churchill - mini identitet:
Den anerkendte kok Rasmus Grønbech har åbnet ny restaurant med adresse overfor Churchillparken i København – deraf navnet Grønbech & Churchill. Køkkenet er moderne, let, innovativt og visuelt skarpt, og restauranten er indrettet med en nordisk maritim enkelhed.
Den visuelle identitet tager afsæt i den gastronomiske proces, hvor den basale råvare bearbejdes og forfines af kokken, så en ny kulinarisk og visuel oplevelse opstår. Denne forvandling, fra rå til forædlet, er symboliseret i restaurantens navnetræk og logo, hvor to skrifttyper med forskellig visuel tyngde og formsprog er kombineret, så den forfinede form vokser ud af den grove. En forvandling af tingenes tilstand, som giver en ny kompleksitet, en ny smag, en ny oplevelse.
Grafikkens farvepalette er holdt i ren sort-hvid, men er udbygget med teksturer og farver fra forskellige fysiske materialer. I skiltningen til restauranten er logoets idé således yderligere udtrykt ved at udnytte kobberets fysiske egenskaber for irring. Skiltet er specialdesignet så den ene halvdel fremstår rå, ubehandlet og irret – og den anden bearbejdet, forfinet og blankpoleret.
I løsningen er det prioriteret, at restauranten selv skal kunne lave ændringer i menuer og løbende udskifte både menu- og vinkort. Diverse menukort printes således inhouse, men på specielle udvalgte papir-kvaliteter (Munken Pure Rough 170g til menukortet, og Papyrus Elementa Opaque Classic 60g til vinmenuen), som tilfører printet et delikat visuelt udtryk. Endvidere er menukortene samlet i et sort læderomslag med indvendig kobberfoliering.
Den typografiske formgivning af logoet er utraditionel og en smule bastard-agtig i sit udtryk, men det er netop disse kvaliteter, der gør det både karakteristisk og genkendeligt. Den samlede visuelle identitet understøtter Grønbech & Churchill's vision og ambitiøse virke – og med enkle grafiske virkemilder kommunikeres den kvalitet, professionalisme og innovation, der ligger bag navnet.
Visuel identitet – Grønbech & Churchill
Christina Tønnesen – Andrew Smart – Frederik Preisler
Seneste nyt fra Creative Circle
Usædvanlig konkurrence: Film fra danske talenter kan ændre verden
Creative Circle lancerer ny film-konkurrence for unge
Lille Strandvej 9, st
© Creative Circle 2022 - Sidens indhold må ikke gengives uden forudgående samtykke.
Se kategorier og indsend arbejde til CCA23